ดาวโจนส์ปรับขึ้นกว่า200จุดหลังยอดขายบ้านในเดือนที่ผ่านมาเพิ่ม
ดัชนีดาวโจนส์ปิดที่ 10,249.54 จุด พุ่งขึ้น 225.52 จุด ด้านราคาน้ำมันดิบตลาดไนเม็กซ์ปิดที่ 72.86 ดอลล์
3 มิ.ย. 2553

ดัชนีดาวโจนส์ปิดที่ 10,249.54 จุด พุ่งขึ้น 225.52 จุด ด้านราคาน้ำมันดิบตลาดไนเม็กซ์ปิดที่ 72.86 ดอลล์
ปิดการซื้อขายตลาดหุ้นสหรัฐ ดัชนีกลับขึ้นไปอยู่ในแดนบวก จากข้อมูลดัชนียอดขายบ้านในเดือน เม.ย. ที่เพิ่มขึ้น 6% มากกว่าที่คาดการณ์ไว้ สะท้อนว่าเศรษฐกิจส่งสัญญาณกระเตื้องขึ้น โดยนักลงทุนมองข้ามปัจจัยที่รัฐบาลสหรัฐเตรียมสอบเอาผิดคดีแพ่งและอาญา กรณีน้ำมันรั่วในอ่าวเม็กซิโก
ด้านราคาน้ำมันดิบตลาดไนเม็กซ์ เพิ่มขึ้น 28 เซนต์ ไปปิดที่ 72.86 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ พุ่งขึ้น 225.52 จุด ไปปิดที่ 10,249.54 จุด แนสแดค ปิดที่ 2,281.07 จุด เพิ่มขึ้น 58.74 จุด และเอสแอนด์พี ปิดที่ 1,098.38 จุด เพิ่มขึ้น 27.67 จุด